CELEX: 52015PC0579
Language: fi
Date: 2015-11-24
Title: Ehdotus NEUVOSTON ASETUS eräiden kalakantojen Mustallamerellä sovellettavien kalastusmahdollisuuksien vahvistamisesta vuodeksi 2016

EUROOPAN KOMISSIO
            Bryssel 24.11.2015
            COM(2015) 579 final
            2015/0264(NLE)
            Ehdotus
            NEUVOSTON ASETUS
            eräiden kalakantojen Mustallamerellä sovellettavien kalastusmahdollisuuksien vahvistamisesta vuodeksi 2016  
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               Ehdotuksen perustelut ja tavoitteet
            
            
               Yhteisestä kalastuspolitiikasta, neuvoston asetusten (EY) N:o 1954/2003 ja (EY) N:o 1224/2009 muuttamisesta sekä neuvoston asetusten (EY) N:o 2371/2002 ja (EY) N:o 639/2004 ja neuvoston päätöksen 2004/585/EY kumoamisesta annetun Euroopan parlamentin ja neuvoston asetuksen (EU) N:o 1380/2013 tavoitteena on varmistaa elollisten vesiluonnonvarojen hyödyntäminen talouden, ympäristön ja sosiaalisten tekijöiden kannalta kestävin edellytyksin. Tärkeä väline näiden tavoitteiden saavuttamiseksi on kalastusmahdollisuuksien vuosittainen vahvistaminen suurimpien sallittujen saaliiden (TACit), kiintiöiden ja pyyntiponnistusrajoitusten muodossa. 
            
            
               Tämän ehdotuksen tavoitteena on vahvistaa Mustanmeren kaupallisesti tärkeimpien kalakantojen kalastusmahdollisuudet jäsenvaltioille vuodeksi 2016.
            
            
               Yleinen tausta
            
            
               Bulgarian ja Romanian lisäksi Mustanmeren kalakantoja hyödyntävät myös EU:n ulkopuoliset maat kuten Turkki, Ukraina, Georgia ja Venäjän federaatio. Alueellisella tasolla ei ole kuitenkaan EU:n ja EU:n ulkopuolisten maiden välillä tehty suurimpia sallittuja saaliita (TACeja) koskevia päätöksiä. Euroopan unioni (EU) on vuodesta 2008 alkaen joka vuosi vahvistanut autonomiset TACit piikkikampela- ja kilohailikannoille. Tällä on pyritty varmistamaan yhteisen kalastuspolitiikan (YKP) sääntöjen noudattaminen.
            
            
               Ottaen huomioon, että EU-maiden osuus mustanmerenpiikkikampelan saaliista on vain 6 prosenttia, komissio katsoo, että kansainvälisellä tasolla tarvitaan koko Mustanmeren kattava piikkikampelan elvyttämissuunnitelma, ja tämä tavoite on ollut yksi komission viime vuosien painopisteistä. Edistystä saavutettiinkin Välimeren yleisen kalastuskomission (GFCM) viimeisimmässä vuosi-istunnossa, jossa hyväksyttiin EU:n esitykset  toimenpiteistä LIS-kalastuksen ehkäisemiseksi, estämiseksi ja poistamiseksi piikkikampelan kalastuksessa Mustallamerellä
                  1
               . 
            
            
               Tieteellis-teknis-taloudellisen kalatalouskomitean (STECF) ja GFCM:n toteuttaman tieteellisen arvioinnin mukaan Mustanmeren piikkihaikantaa hyödynnettiin vuonna 2014 kestämättömällä tavalla, ja kanta on vaarassa romahtaa.  Piikkihait on pitkäikäinen ja hitaasti kehittyvä laji, jonka hedelmällisyys on alhainen, ja kyseisen kannan palautuminen olisi hyvin hidasta, jos kanta päästettäisiin ehtymään. Siitä alkaen, kun purettuja saaliita alettiin kirjata, piikkihain puretut saaliit ovat vähentyneet koko Mustanmeren alueella tasaisesti ja ratkaisevasti: vuonna 1989 saaliita saatiin yli 6 000 tonnia ja vuonna 2013 vain 80 tonnia. Ensimmäinen askel piikkihaipopulaation elvyttämiseksi oli GFCM:n piikkihain hoitotoimenpiteistä Mustallamerellä antaman suosituksen
                  2
                hyväksyminen. Tämän kenties lähes romahduksen partaalla olevan kannan huolestuttavan tilanteen vuoksi kannan kalastusmahdollisuudet esitetään saaliita koskevina rajoituksina.    
            
            
               Yhteisen kalastuspolitiikan mukaisia vuoden 2016 kalastusmahdollisuuksia koskevasta kuulemisesta annetussa komission tiedonannossa (COM(2015) 239 final) esitetään ehdotuksen taustat.  
            
            
               Kalastusmahdollisuudet on tässä ehdotuksessa esitetty merkinnällä "pm" (pro memoria). Tämä johtuu siitä, että Mustanmeren kantoja koskevat lausunnot eivät ole ehdotuksen hyväksymisen suunniteltuna ajankohtana vielä saatavilla. STECF antaa Mustanmeren vuoden 2016 kalastusmahdollisuuksia koskevan tieteellisen lausuntonsa 28. syyskuuta ja 2. lokakuuta 2015 välisenä aikana pidettävän istunnon yhteydessä. Ehdotus saatetaan ajan tasalle, kun lausunnot ja tarvittavat tiedot ovat saatavilla.
            
            
               Voimassa olevat aiemmat säännökset
            
            
               Kalastusmahdollisuuksista ja niiden jakamisesta jäsenvaltioille annetaan vuosittain asetus. Viimeisin tällainen säädös on eräiden kalakantojen Mustallamerellä sovellettavien kalastusmahdollisuuksien vahvistamisesta vuodeksi 2015 19 päivänä tammikuuta 2015 annettu neuvoston asetus (EU) 2015/106
                  3
               .
            
            
               Vuosittaisten kalastusmahdollisuuksien lisäksi on aiheellista mainita seuraavat tähän ehdotukseen sisältyvät Mustanmeren kalastusta koskevat toimenpiteet: 
            
            
               –Mustanmeren piikkikampelan kalastuksessa noudettavat säilyttämisen vähimmäiskoot ja verkkojen vähimmäissilmäkoot vahvistetaan kalavarojen säilyttämisestä nuorten meren eliöiden suojelemiseksi toteutettavien teknisten toimenpiteiden avulla annetun neuvoston asetuksen (EY) N:o 850/98 muuttamisesta sekä erityisedellytyksistä, joilla silliä ja silakkaa voidaan purkaa aluksesta muihin teollisiin tarkoituksiin kuin suoraan ihmisravinnoksi, annetun asetuksen (EY) N:o 1434/98 muuttamisesta 13 päivänä maaliskuuta 2013 annetussa Euroopan parlamentin ja neuvoston asetuksessa (EU) N:o 227/2013
                  4
               .
            
            
               –Välimeren yleisen kalastuskomission (GFCM) 37. istunnossaan (Split, toukokuu 2013) antama suositus GFCM/37/2013/2 piikkikampelan pohjaverkkokalastusta koskevista vähimmäisvaatimuksista ja valaiden suojelusta Mustallamerellä.
            
            
               –Välimeren yleisen kalastuskomission (GFCM) 39. istunnossaan (Milano, toukokuu 2015) antama suositus GFCM/39/2015/3 toimenpiteistä Mustanmeren piikkikampelan laittoman, ilmoittamattoman ja sääntelemättömän kalastuksen ehkäisemiseksi, estämiseksi ja poistamiseksi.
            
            
               –Välimeren yleisen kalastuskomission (GFCM) 39. istunnossaan (Milano, toukokuu 2015) antama suositus GFCM/39/2015/4 piikkihain hoitotoimenpiteistä Mustallamerellä.
            
            
               
         
         
            
               Johdonmukaisuus suhteessa EU:n muuhun politiikkaan ja muihin tavoitteisiin
            
            
               Ehdotetut toimenpiteet ovat yhteisen kalastuspolitiikan tavoitteiden ja sääntöjen mukaisia ja yhdenmukaisia kestävää kehitystä koskevan unionin politiikan kanssa.
            
            
               2.KUULEMISTEN JA VAIKUTUSTENARVIOINTIEN TULOKSET 
            
            
               Asiantuntijatiedon käyttö
            
            
               Tärkeimmät organisaatiot ja asiantuntijat, joita on kuultu
            
            
               Tieteellisistä järjestöistä on kuultu tieteellis-teknis-taloudellista kalatalouskomiteaa (STECF).
            
            
               Unioni pyytää vuosittain STECF:ltä tieteelliset lausunnot tärkeiden kalakantojen tilasta. STECF antaa lausuntonsa komissiolta saamansa toimeksiannon perusteella. Lokakuussa 2015 esitettävä lausunto kattaa kaikki Mustanmeren kannat, joille TACia ehdotetaan.
            
            
               Perimmäisenä tavoitteena on saattaa kalakannat tasoille, joilla niitä on mahdollista hyödyntää kestävän enimmäistuoton mukaisesti, ja säilyttää ne tällaisilla tasoilla. Tämä tavoite on nimenomaisesti sisällytetty asetukseen (EU) N:o 1380/2013 (uusi YKP-perusasetus). Mainitun asetuksen 2 artiklan 2 kohdassa todetaan, että tavoite "on saavutettava mahdollisuuksien mukaan vuoteen 2015 mennessä ja [...] viimeistään vuoteen 2020 mennessä kaikkien kantojen osalta". Unioni sitoutui tähän tavoitteeseen hyväksyessään Johannesburgissa vuonna 2002 pidetyn kestävän kehityksen huippukokouksen päätelmät ja kyseisen huippukokouksen toimeenpanosuunnitelman.
            
            
               Intressitahojen kuuleminen
            
            
               Sidosryhmiä kuultiin vuoden 2016 kalastusmahdollisuuksia koskevasta kuulemisesta annetun tiedonannon välityksellä. STECF esittelee ehdotuksen tieteellisen perustan. Kaikki STECF:n raportit ovat saatavilla MARE-pääosaston verkkosivuilla.
            
            
               Vaikutusten arviointi
            
            
               Tieteellisen lausunnon perusteella ehdotetut toimenpiteet muuttavat unionin alusten kalastusmahdollisuuksia Mustallamerellä saalismäärien osalta.
            
            
               Ehdotus ei perustu ainoastaan lyhyen aikavälin tavoitteisiin vaan on myös osa pidemmän aikavälin lähestymistapaa, jonka avulla kalastus saadaan asteittain mukautettua pitkällä aikavälillä kestävälle tasolle.
            
            
               Ehdotuksessa omaksuttu lähestymistapa saattaa sen vuoksi johtaa keskipitkällä ja pitkällä aikavälillä pyyntiponnistuksen vähenemiseen mutta pitkällä aikavälillä vakaisiin tai kasvaviin kiintiöihin. Lähestymistavan pitkän aikavälin seurauksina arvellaan sen vuoksi olevan ympäristövaikutusten väheneminen pyyntiponnistuksen mukauttamisen myötä ja purettujen saaliiden pysyminen ennallaan tai kasvaminen. Kalastustoiminnan kestävyys parantunee pitkällä aikavälillä.
            
            
               3.EHDOTUKSEN OIKEUDELLINEN SISÄLTÖ
            
            
               Ehdotetun toimen lyhyt kuvaus
            
            
               Ehdotuksessa vahvistetaan saalisrajoitukset, joita sovelletaan unionin kalastuksiin Mustallamerellä. Rajoitusten avulla pyritään saavuttamaan yhteisen kalastuspolitiikan tavoite varmistaa, että kalastus on biologisesti, taloudellisesti ja sosiaalisesti kestävällä pohjalla.
            
            
               Oikeusperusta
            
            
               Ehdotuksen oikeusperusta on Euroopan unionin toiminnasta tehdyn sopimuksen 43 artiklan 3 kohta.
            
            
               Elollisten vesiluonnonvarojen kestävää hyödyntämistä koskevat unionin velvollisuudet perustuvat asetuksen (EU) N:o 1380/2013 2 artiklassa vahvistettuihin velvollisuuksiin.
            
         
         
            
               Toissijaisuusperiaate
            
            
               Ehdotus kuuluu SEUT-sopimuksen 3 artiklan 1 kohdan d alakohdassa tarkoitettuun Euroopan unionin yksinomaiseen toimivaltaan. Sen vuoksi toissijaisuusperiaatetta ei sovelleta.
            
            
               Suhteellisuusperiaate
            
            
               Ehdotus on suhteellisuusperiaatteen mukainen seuraavasta syystä:
            
            
               Yhteinen kalastuspolitiikka on yhteinen koko unionille. SEUT-sopimuksen 43 artiklan 3 kohdan mukaan neuvoston tehtävänä on hyväksyä kalastusmahdollisuuksien vahvistamista ja jakamista koskevat toimenpiteet.
            
            
               Ehdotetussa neuvoston asetuksessa jaetaan kalastusmahdollisuudet jäsenvaltioille. Asetuksen (EU) N:o 1380/2013 16 artiklan 6 ja 7 ja 17 artiklan kohdan mukaan jäsenvaltiot voivat jakaa mainitut mahdollisuudet parhaaksi katsomallaan tavalla lippunsa alla purjehtiville aluksille. Jäsenvaltioilla on täten laaja liikkumavara päätöksissä, jotka koskevat niiden valitsemaa sosiaalista/taloudellista mallia niille myönnettyjen kalastusmahdollisuuksien hyödyntämiseksi.
            
            
               Ehdotuksella ei ole uusia rahoitusvaikutuksia jäsenvaltioille. Neuvosto antaa tämän asetuksen vuosittain, ja sen täytäntöönpanemiseksi tarvittavat julkiset ja yksityiset resurssit ovat jo olemassa.
            
            
               Sääntelytavan valinta
            
            
               Ehdotettu sääntelytapa: asetus.
            
            
               Kyseessä on SEUT-sopimuksen 43 artiklan 3 kohtaan perustuva ja asetuksen (EU) N:o 1380/2013 16 artiklan mukainen kalastuksenhoitoa koskeva ehdotus.
            
            
               4.TALOUSARVIOVAIKUTUKSET
            
            
               Ehdotuksella ei ole vaikutuksia unionin talousarvioon.
            
            
               5.LISÄTIEDOT
            
            
               Yksinkertaistaminen
            
            
               Ehdotuksella jatketaan viranomaisten (EU:n tai kansallisten) hallinnollisten menettelyiden yksinkertaistamista, koska siihen sisältyy vastaavanlaisia säännöksiä kuin neuvoston asetukseen (EU) 2015/106
                  5
               .
            
            
                
            
            
               Uudelleentarkastelu-, tarkistus- tai raukeamislauseke
            
            
               Ehdotus koskee vuodeksi 2016 annettavaa vuotuista asetusta eikä sen vuoksi sisällä tarkistuslauseketta.
            
            
               Yksityiskohtainen selvitys
            
            
               Ehdotuksessa vahvistetaan eräiden kalakantojen tai kalakantaryhmien kalastusmahdollisuudet Mustallamerellä kalastaville jäsenvaltioille vuodeksi 2016. 
            
         
         
            
               Tietyissä kalastuksissa pyydettyjä kantoja koskevaa purkamisvelvoitetta on sovellettu 1. tammikuuta 2015 alkaen. Mustallamerellä tällaisiin kalastuksiin kuuluvat pienten pelagisten lajien ja erityisesti kilohailin kalastus. Kilohaili on yksi kannoista, joiden TACit ja kiintiöt vahvistetaan tässä asetuksessa.
            
            
               Kun purkamisvelvoite otetaan käyttöön, ehdotetut kalastusmahdollisuudet edustavat asetuksen (EU) N:o 1380/2013 16 artiklan 2 kohdan mukaisesti siirtymistä purkamisperusteisesta määrittelystä saalisperusteiseen määrittelyyn. Tässä käytetään perusteena saatuja tieteellisiä lausuntoja, jotka koskevat kalakantoja asetuksen (EU) N:o 1380/2013 15 artiklan 1 kohdassa tarkoitetuissa kalastuksissa. Kalastusmahdollisuudet olisi lisäksi vahvistettava mainitun asetuksen 16 artiklan 1 kohdan (suhteellisen vakauden periaate) ja 16 artiklan 4 kohdan (YKP:n tavoitteet ja monivuotisissa suunnitelmissa vahvistetut säännöt) mukaisesti. Ehdotetut numerotiedot kuvastavat tieteellisiä lausuntoja sekä TACien ja kiintiöiden vahvistamista koskevaa kehystä, joka esitetään vuoden 2016 kalastusmahdollisuuksia koskevasta kuulemisesta annetussa komission tiedonannossa. 
            
            
            
               Koska komissio aikoo varmistaa kalavarojen kestävän käytön unionin politiikan ja kansainvälisten sitoumusten mukaisesti ja säilyttää samalla kalastusmahdollisuudet vakaina, TACien vuotuisia vaihteluita rajoitetaan siinä määrin kuin se on käytännöllistä, kun otetaan huomioon jonkin tietyn kannan tila.
            
            
               Jäsenvaltioille myönnetyt TACit ja kiintiöt esitetään asetusehdotuksen liitteessä.
            
            
               Neuvoston asetuksen (EY) N:o 847/96
                  6
                2 artiklan mukaisesti ehdotetaan, ettei mainitun asetuksen 3 ja 4 artiklaa sovelleta tämän asetuksen soveltamisalaan kuuluviin kantoihin. Asetuksen (EU) N:o 1380/2013 15 artiklan 9 kohdan mukaisesti purkamisvelvoitteen alaisiin kantoihin sovelletaan kuitenkin mainitussa kohdassa säädettyä vuosittaista joustomahdollisuutta.
            
            
               2015/0264 (NLE)
            
            
               Ehdotus
            
            
               NEUVOSTON ASETUS
            
            
               eräiden kalakantojen Mustallamerellä sovellettavien kalastusmahdollisuuksien vahvistamisesta vuodeksi 2016  
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 3 kohdan,
            
            
               ottaa huomioon Euroopan komission ehdotuksen,
            
            
               sekä katsoo seuraavaa:
            
            
               1)Perussopimuksen 43 artiklan 3 kohdassa määrätään, että neuvosto hyväksyy komission ehdotuksesta kalastusmahdollisuuksien vahvistamiseen ja jakamiseen liittyvät toimenpiteet.
            
            
               2)Euroopan parlamentin ja neuvoston asetuksessa (EU) N:o 1380/2013
                  7
                edellytetään, että säilyttämistoimenpiteet vahvistetaan ottaen huomioon käytettävissä olevat tieteelliset, tekniset ja taloudelliset lausunnot, mukaan lukien tarvittaessa tieteellis-teknis-taloudellisen kalastuskomitean (STECF) laatimat kertomukset.
            
            
               3)Neuvoston tehtävänä on hyväksyä Mustallamerellä sovellettavat kalastus- tai kalastusryhmäkohtaisten kalastusmahdollisuuksien vahvistamista ja jakamista koskevat toimenpiteet sekä tarvittaessa tietyt niihin toiminnallisesti liittyvät edellytykset. Asetuksen (EU) N:o 1380/2013 16 artiklan 1 ja 4 kohdan mukaisesti kalastusmahdollisuudet olisi jaettava jäsenvaltioille niin, että taataan kunkin jäsenvaltion kalastustoiminnan suhteellinen vakaus kunkin kalakannan tai kalastuksen osalta, ja mainitun asetuksen 2 artiklan 2 kohdassa esitettyjen yhteisen kalastuspolitiikan tavoitteiden mukaisesti.
            
            
               4)Suurimmat sallitut saaliit (TACit) olisi vahvistettava saatavilla olevien tieteellisten lausuntojen perusteella ja ottaen huomioon biologiset ja sosioekonomiset näkökohdat varmistaen samalla eri kalastussektorien välinen oikeudenmukainen kohtelu sekä ottaen huomioon myös kannanotot, jotka on tuotu esiin sidosryhmien kuulemisissa.
            
            
               5)Kilohailin kalastukseen sovelletaan asetuksen (EU) N:o 1380/2013 15 artiklan 1 kohdassa tarkoitettua purkamisvelvoitetta 1 päivästä tammikuuta 2015. Kyseisen asetuksen 16 artiklan 2 kohdassa säädetään, että kun tiettyä kalakantaa koskeva purkamisvelvoite otetaan käyttöön, kalastusmahdollisuudet vahvistetaan ottaen huomioon muutos, jonka myötä siirrytään kalastusmahdollisuuksien vahvistamisesta saaliin purkamisen perusteella kalastusmahdollisuuksien vahvistamiseen saaliiden perusteella.
            
            
               6)Välimeren yleinen kalastuskomissio hyväksyi vuoden 2015 vuosikokouksessaan suosituksen GFCM/39/2015/4 piikkihain hoitotoimenpiteistä Mustallamerellä. Tämän kenties lähes romahduksen partaalla olevan kannan huolestuttavan tilanteen vuoksi ja ennen kuin Välimeren yleisen kalastuskomission hyväksymät hoitotoimenpiteet tulevat täysimääräisesti voimaan, on tarpeen sisällyttää piikkihain kalastusmahdollisuudet tähän asetukseen. 
            
         
         
            
               7)Tässä asetuksessa vahvistettujen kalastusmahdollisuuksien käyttöön sovelletaan neuvoston asetusta (EY) N:o 1224/2009
                  8
                ja erityisesti sen 33 artiklaa, joka koskee saaliiden kirjaamista, ja 34 artiklaa, joka koskee kalastusmahdollisuuksien loppuun käyttämistä koskevien tietojen ilmoittamista. Sen vuoksi on tarpeen täsmentää koodit, joita jäsenvaltioiden on käytettävä, kun ne lähettävät komissiolle tämän asetuksen soveltamisalaan kuuluvien kantojen purettujen saaliiden määriin liittyviä tietoja.
            
            
               8)Vahvistettaessa TACeja neuvosto päättää asetuksen (EY) N:o 847/96
                  9
                2 artiklan mukaisesti kannoista, joihin 3 ja 4 artiklaa ei sovelleta, käyttäen perustana erityisesti kantojen biologista tilannetta.
            
            
               9)Jotta kalastustoiminta ei keskeytyisi ja turvattaisiin unionin kalastajien toimeentulo, on tarpeen säätää, että kyseiset kalastukset voidaan aloittaa Mustallamerellä 1 päivästä tammikuuta 2016. Asian kiireellisyyden vuoksi tämän asetuksen olisi tultava voimaan välittömästi sen jälkeen, kun se on julkaistu,
            
            
               ON HYVÄKSYNYT TÄMÄN ASETUKSEN:
            
            
               I LUKU
                  Kohde, soveltamisala ja määritelmät
            
            
               1 artikla
               Kohde
            
            
               Tässä asetuksessa vahvistetaan seuraavien lajien kalakantojen kalastusmahdollisuudet Mustallamerellä vuodeksi 2016:
            
            
               a)piikkikampela (Psetta maxima), 
            
            
               b)kilohaili (Sprattus sprattus), 
            
            
               c)piikkihai (Squalus acanthias).
            
            
            
               2 artikla
               Soveltamisala
            
            
               Tätä asetusta sovelletaan Mustallamerellä toimiviin unionin kalastusaluksiin.
            
            
               3 artikla
               Määritelmät
            
            
               Tässä asetuksessa tarkoitetaan
            
            
               a)’GFCM:llä’ Välimeren yleistä kalastusneuvostoa;
            
            
               b)’Mustallamerellä’ Euroopan parlamentin ja neuvoston asetuksen (EU) N:o 1343/2011
                  10
                liitteessä I määriteltyä maantieteellistä osa-aluetta 29;
            
            
               c)’kalastusaluksella’ aluksia, jotka on varustettu meren elollisten luonnonvarojen kaupallista hyödyntämistä varten;
            
            
               d)'unionin kalastusaluksella' jonkin jäsenvaltion lipun alla purjehtivaa ja unionissa rekisteröityä kalastusalusta, 
            
            
               e)
                     'kannalla' tietyllä kalastuksenhoitoalueella esiintyvää meren elollista luonnonvaraa,
            
         
         
            
               f)’suurimmalla sallitulla saaliilla’ (TAC): 
            
            
               i) asetuksen (EU) N:o 1380/2013 15 artiklassa tarkoitetun purkamisvelvoitteen alaisissa kalastuksissa määrää, joka kustakin kannasta voidaan pyytää vuosittain; 
            
            
               ii) kaikissa muissa kalastuksissa määrää, joka kustakin kannasta voidaan purkaa aluksesta vuosittain; 
            
            
                g)’kiintiöllä’ unionille, jäsenvaltiolle tai kolmannelle maalle TACista myönnettyä osuutta. 
            
            
               II LUKU
                  Kalastusmahdollisuudet 
            
            
               4 artikla
               TACit ja niiden jakaminen
            
            
               Unionin kalastusalusten TACit, näiden TACien jakaminen jäsenvaltioiden kesken ja tarvittaessa tähän toiminnallisesti liittyvät edellytykset vahvistetaan liitteessä.
            
            
               5 artikla
               Jakamista koskevat erityiset säännökset
            
            
               Tässä asetuksessa vahvistettu kalastusmahdollisuuksien jakaminen jäsenvaltioiden kesken ei rajoita seuraavien soveltamista:
            
            
               a)asetuksen (EU) N:o 1380/2013 16 artiklan 8 kohdan mukaisesti tehtävät vaihdot;
            
            
               b)asetuksen (EY) N:o 1224/2009 37 artiklan mukaisesti tehtävät vähennykset ja uudelleen jakamiset;
            
            
               c)asetuksen (EU) N:o 1380/2013 15 artiklan 9 kohdan nojalla sallittavat saaliiden lisäpurkamiset;
            
            
               d)asetuksen (EU) N:o 1380/2013 15 artiklan 9 kohdan mukaisesti siirretyt määrät;
            
            
               e)asetuksen (EY) N:o 1224/2009 105 ja 107 artiklan mukaisesti tehtävät vähennykset.
            
            
               6 artikla
               Purkamisvelvoitteen piiriin kuulumattomien saaliiden ja sivusaaliiden aluksesta purkamista koskevat edellytykset
            
            
               Piikkikampelan kalastuksessa saatuja saaliita ja sivusaaliita voidaan pitää aluksella tai purkaa aluksesta ainoastaan, jos ne on pyydetty sellaisen jäsenvaltion lipun alla purjehtivilla unionin kalastusaluksilla, jolle on myönnetty kiintiö, jota ei ole käytetty loppuun.
            
            
               III LUKU
                  Loppusäännökset
            
            
               7 artikla
               Tietojen toimittaminen
            
            
               Kun jäsenvaltiot lähettävät komissiolle pyydettyjen kantojen purettujen saaliiden määriin liittyviä tietoja asetuksen (EY) N:o 1224/2009 33 ja 34 artiklan mukaisesti, niiden on käytettävä tämän asetuksen liitteessä esitettyjä kantojen koodeja.
            
            
               8 artikla
               Voimaantulo
            
         
         
            
               Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
            
            
               Sitä sovelletaan 1 päivästä tammikuuta 2016.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  Välimeren yleisen kalastuskomission (GFCM) 39. istunnossaan (Milano, toukokuu 2015) antama suositus GFCM/39/2015/3 toimenpiteistä Mustanmeren piikkikampelan laittoman, ilmoittamattoman ja sääntelemättömän kalastuksen ehkäisemiseksi, estämiseksi ja poistamiseksi. 
               
               
                  
                     (2)
                  Välimeren yleisen kalastuskomission (GFCM) 39. istunnossaan (Milano, toukokuu 2015) antama suositus GFCM/39/2015/4 piikkihain hoitotoimenpiteistä Mustallamerellä.
               
               
                  
                     (3)
                  EUVL L 19, 19.1.2015, s. 1.
               
               
                  
                     (4)
                  EUVL L 78, 20.3.2013, s. 1.
               
               
                  
                     (5)
                  Neuvoston asetus (EU) 2015/106, annettu 19 päivänä tammikuuta 2015, eräiden kalakantojen ja kalakantaryhmien Mustallamerellä sovellettavien kalastusmahdollisuuksien vahvistamisesta vuodeksi 2015.
               
               
                  
                     (6)
                  Neuvoston asetus (EY) N:o 847/96, annettu 6 päivänä toukokuuta 1996, TACien ja kiintiöiden vuosittaiseen hallinnoimiseen liittyvien lisäedellytysten käyttöönottamisesta (EYVL L 115, 9.5.1996, s. 3).
               
               
                  
                     (7)
                  Euroopan parlamentin ja neuvoston asetus (EU) N:o 1380/2013, annettu 11 päivänä joulukuuta 2013, yhteisestä kalastuspolitiikasta, neuvoston asetusten (EY) N:o 1954/2003 ja (EY) N:o 1224/2009 muuttamisesta sekä neuvoston asetusten (EY) N:o 2371/2002 ja (EY) N:o 639/2004 ja neuvoston päätöksen 2004/585/EY kumoamisesta (EUVL L 354, 28.12.2013, s. 22).
               
               
                  
                     (8)
                  Neuvoston asetus (EY) N:o 1224/2009, annettu 20 päivänä marraskuuta 2009, yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, asetusten (EY) N:o 847/96, (EY) N:o 2371/2002, (EY) N:o 811/2004, (EY) N:o 768/2005, (EY) N:o 2115/2005, (EY) N:o 2166/2005, (EY) N:o 388/2006, (EY) N:o 509/2007, (EY) N:o 676/2007, (EY) N:o 1098/2007, (EY) N:o 1300/2008 ja (EY) N:o 1342/2008 muuttamisesta sekä asetusten (ETY) N:o 2847/93, (EY) N:o 1627/94 ja (EY) N:o 1966/2006 kumoamisesta (EUVL L 343, 22.12.2009, s. 1).
               
               
                  
                     (9)
                  Neuvoston asetus (EY) N:o 847/96, annettu 6 päivänä toukokuuta 1996, TACien ja kiintiöiden vuosittaiseen hallinnoimiseen liittyvien lisäedellytysten käyttöönottamisesta (EYVL L 115, 9.5.1996, s. 3).
               
               
                  
                     (10)
                  Euroopan parlamentin ja neuvoston asetus (EU) N:o 1343/2011, annettu 13 päivänä joulukuuta 2011, eräistä kalastusta koskevista säännöksistä GFCM:n (Välimeren yleisen kalastuskomission) sopimusalueella ja kalavarojen kestävää hyödyntämistä koskevista hoitotoimenpiteistä Välimerellä annetun neuvoston asetuksen (EY) N:o 1967/2006 muuttamisesta (EUVL L 347, 30.12.2011, s. 44).
               
            
      
    ---documentbreak--- 
      
         
               EUROOPAN KOMISSIO
            Bryssel 24.11.2015
            COM(2015) 579 final
            LIITE
            ehdotukseen neuvoston asetukseksi eräiden kalakantojen Mustallamerellä sovellettavien kalastusmahdollisuuksien vahvistamisesta vuodeksi 2016 
            
               
         
         
            
               LIITE
            
            
               UNIONIN KALASTUSALUKSIIN SOVELLETTAVAT TACIT ALUEILLA, JOILLA ON TACEJA, LAJEITTAIN JA ALUEITTAIN
            
            
               Seuraavissa taulukoissa vahvistetaan TACit ja kiintiöt (tonneina elopainoa, jollei toisin mainita) kannoittain ja niihin toiminnallisesti liittyvät edellytykset. 
            
            
               Kalakannat mainitaan lajin latinankielisen nimen mukaisessa aakkosjärjestyksessä. Seuraavassa esitetään tämän asetuksen soveltamiseksi tieteellisten nimien ja yleiskielisten nimien vastaavuustaulukko:
            
            
                     
                        Tieteellinen nimi 
                     
                  
                  
                     
                        Kolmikirjaiminen koodi
                     
                  
                  
                     
                        Yleisnimi 
                     
                  
               
                     
                        Psetta maxima
                     
                  
                  
                     
                        TUR
                     
                  
                  
                     
                        Piikkikampela
                     
                  
               
                     
                        Sprattus sprattus
                     
                  
                  
                     
                        SPR
                     
                  
                  
                     
                        Kilohaili
                     
                  
               
                     
                        Squalus acanthias 
                     
                  
                  
                     
                        DGS
                     
                  
                  
                     
                        Piikkihai
                     
                  
               
                     
                        Laji:
                     
                  
                  
                     
                        Piikkikampela
                     
                  
                  
                     
                        Alue:
                     
                  
                  
                     
                        Unionin vedet Mustallamerellä
                     
                  
               
                     
                  
                  
                     
                        Psetta maxima
                     
                  
                  
                     
                  
                  
                     
                        TUR/F37.4.2.C.
                     
                  
                  
                     
                  
                  
                     
                  
                  
                     
                  
               
                     
                        Bulgaria
                     
                  
                  
                     
                         0
                     
                  
                  
                     
                        (*)
                     
                  
                  
                     
                        Analyyttinen TAC
                     
                     
                        Asetuksen (EY) N:o 847/96 3 artiklaa ei sovelleta.
                     
                     
                        Asetuksen (EY) N:o 847/96 4 artiklaa ei sovelleta.
                     
                     
                  
               
                     
                        Romania
                     
                  
                  
                     
                         0 
                     
                  
                  
                     
                        (*)
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        Unioni
                     
                  
                  
                     
                        0
                     
                  
                  
                     
                        (*)
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        TAC
                     
                  
                  
                     
                        Ei sovelleta
                     
                  
                  
                     
                  
               
                     
                        _________
                     
                  
                  
                     
                  
                  
                     
                  
                  
                     
                  
               
                     
                         (*) Kalastus, mukaan lukien jälleenlaivaaminen, alukselle ottaminen, purkaminen ja ensimyynti kielletty 15.4.–15.6.2016.
                     
                  
               
                     
                        Laji:
                     
                  
                  
                     
                        Kilohaili
                     
                  
                  
                     
                  
                  
                     
                        Alue:
                     
                  
                  
                     
                        Unionin vedet Mustallamerellä
                     
                  
                  
                     
                  
               
                     
                  
                  
                     
                        Sprattus sprattus
                     
                  
                  
                     
                  
                  
                     
                        SPR/F37.4.2.C
                     
                  
               
                     
                        Bulgaria
                     
                  
                  
                     
                  
                  
                     
                        8 032,5
                     
                  
                  
                     
                        Analyyttinen TAC
                     
                     
                        Asetuksen (EY) N:o 847/96 3 artiklaa ei sovelleta.
                     
                     
                        Asetuksen (EY) N:o 847/96 4 artiklaa ei sovelleta.
                     
                     
                  
               
                     
                        Romania
                     
                  
                  
                     
                  
                  
                     
                        3 442,5
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        Unioni
                     
                  
                  
                     
                  
                  
                     
                        11 475
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        TAC
                     
                  
                  
                     
                        Ei sovelleta
                     
                  
                  
                     
                  
                  
                     
                  
               
                     
                        Laji:
                     
                  
                  
                     
                        Piikkihai
                     
                  
                  
                     
                        Alue:
                     
                  
                  
                     
                        Unionin vedet Mustallamerellä
                     
                  
               
                     
                  
                  
                     
                        Squalus acanthias
                     
                  
                  
                     
                  
                  
                     
                        DGS/F37.4.2.C.
                     
                  
                  
                     
                  
                  
                     
                  
                  
                     
                  
               
                     
                        Bulgaria
                     
                  
                  
                     
                        0
                     
                  
                  
                     
                  
                  
                     
                        Analyyttinen TAC
                     
                     
                        Asetuksen (EY) N:o 847/96 3 artiklaa ei sovelleta.
                     
                     
                        Asetuksen (EY) N:o 847/96 4 artiklaa ei sovelleta.
                     
                     
                  
               
                     
                        Romania
                     
                  
                  
                     
                        0 
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        Unioni
                     
                  
                  
                     
                         0 
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        TAC
                     
                  
                  
                     
                        Ei sovelleta